Škoda
Šis raksts ir par autobūves uzņēmumu. Par futbolistu skatīt rakstu Milans Škoda. Škoda ir Čehijā bāzēts autobūves uzņēmums, kas kopš 2000. gada ietilpst Volkswagen grupā (VAG). Tā tiek pozicionēta kā grupas sākuma līmeņa zīmols. 2016. gadā tika pārdotas 1 300 000 Škoda automašīnas. Škoda ir viena no piecām senākajām automobiļu ražošanas kompānijām ar nepārtrauktu vēsturi (kopā ar Tatra, Daimler, Opel un Peugeot).